Александър Одоевски
Сънят на поета

Превод от руски: Ана Александрова, —

chitanka.info

Спят в лирата не звуци тайни,

а искри в облак притъмнен.

И песни за света незнайни

ще бликнат в ритъм вдъхновен.

Народният певец — в затвора!

Той не от суета е пял.

Цветя безсмъртни от простора

с душа свободна е събрал.

И не похвалата го мами,

венец не дири още той.

Почитайте го като знаме

и сън на спящ пред бой герой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.